PLAN DE INSPECCIÓN URBANÍSTICA DO CONCELLO DE VIGO
ADMINISTRACIÓN LOCAL — Municipal — Vigo (Urbanismo e Patrimonio, 24/07/2015)

O Consello de Xerencia da Xerencia Municipal de Urbanismo do Excmo. Concello de Vigo, visto o informe-proposta da técnica de Admón. Xeral xefa de Disciplina Urbanística, do 05.06.2015, conformado pola xerente de Urbanismo, en sesión ordinaria do día 06.07.2015 adoptou o seguinte acordo: PRIMEIRO: Aprobar o Plan de inspección urbanística do Concello de Vigo, que se anexa. SEGUNDO: Publicar o Plan de inspección urbanística do Concello de Vigo no Boletín Oficial da Provincia e na páxina web do Concello de Vigo (www.vigo.org), para xeral coñecemento. TERCEIRO: Comunicar a presente orde aos servizos da Xerencia Municipal de Urbanismo do Concello de Vigo para o seu coñecemento e cumprimento, así como á Oficina de Intervención Xeral municipal, ao Servizo de Medio Ambiente e á Policía Local para o seu coñecemento e cumprimento no eido das súas competencias. O presente Plan de Inspección Urbanística ten por obxecto determinar as actuacións prioritarias da Xerencia Municipal de Urbanismo de Vigo coa finalidade de mellorar a calidade e a eficacia na vixilancia do cumprimento da legalidade urbanística, prevendo e combatendo a comisión de infraccións urbanísticas e velando pola maior seguridade das persoas. Este plan de inspección permanecerá vixente durante o ano 2015 e ata a aprobación de un novo plan de inspección. Atendendo á gravidade das infraccións urbanísticas que se cometan, ao volume das obras ou natureza da actividade que se desenvolva, ao prexuízo causado ao interese xeral en materia de urbanismo, co fin de lograr a maior eficiencia na utilización dos medios públicos, fíxanse a seguinte orde de prioridades na tramitación dos expedientes de disciplina urbanística: Grao 1º– Actuacións executorias de ordes xudiciais nas que se estableza un prazo perentorio. Grao 2º – Actuacións respecto de: Grao 3º –Obras e actividades en solo rústico sen a preceptiva licenza municipal ou sen axustarse ás condicións impostas na mesma. Grao 4º –Actuacións respecto de: GRAO 5º –Actuacións respecto de: GRAO 6º –Actuacións respecto de: Grao 7º –Actuacións respecto de: Grao 8º –Actuacións respecto de: Primeiro: Terán prioridade na tramitación as actuacións que revistan perigo para a seguridade das persoas. Darase preferencia en todo caso aos procedementos respecto das construcións que teñan perigo de caída de elementos con risco cara a vía pública ou edificacións lindeiras e que poidan causar graves danos ás persoas. Segundo: Terán preferencia, dado o valor histórico, artístico e a singularidade da edificación, as actuacións que se desenvolven no ámbito do Ensanche, Casco Vello, Casco Históricos de Bouzas e edificacións catalogadas polo planeamento urbanístico. Terceiro: Dentro de cada un dos graos, terán absoluta prioridade as relativas a obras que se atopen en curso de execución no momento da denuncia ou da inspección, fronte ás que xa estean rematadas. Cuarto: Terán preferencia as infraccións moi graves e graves sobre as leves, así como as derivadas de obras e/ou actividades ilegalizables sobre as legalizables. Quinto: Dentro de cada un dos graos priorizaranse as intervencións sobre infraccións reiteradas realizadas por unha mesma persoa. Sexto: Terán preferencia na tramitación, dentro de cada un dos grados, as actividades carentes de licenza/comunicación previa sobre as que si as teñen, sempre que o incumprimento non constitúa unha modificación substancial da obra/actividade autorizada. De conformidade cos artigos 48.4 e 57.2 da Ordenanza municipal de tramitación de licenzas urbanísticas e outras formas de intervención do Concello de Vigo, no caso de que existan modificacións substanciais da documentación técnica autorizada na licenza / comunicación previa, entenderase que a obra e/ou actividade carece de licenza / título habilitante. Considéranse modificacións substanciais as indicadas na citada normativa ou naquela outra que, por promulgación posterior, a substitúa. As inspeccións de urbanismo solicitadas polas oficinas de Licenzas e de Disciplina urbanística asignaranse automaticamente ás/aos inspectoras/es adscritos ao grupo de inspección mediante a aplicación informática de xestión de expedientes co obxecto de igualar a carga de traballo entre as persoas funcionarias que conforman este grupo. Actuacións de vixilancia, control do territorio, investigación das posibles infraccións urbanísticas e protección da legalidade urbanística 1. Obxectivo: investigar as infraccións urbanísticas segundo a orde de prioridades determinada no artigo 3.2. Actuacións a desenvolver: Os graos de prioridade na tramitación indicados no artigo 3 desta Instrución poderanse ver alterados pola realización de campañas municipais de protección da legalidade urbanística que persigan un tipo concreto de infracción que, por razóns de interese xeral, sexa conveniente tramitar de forma conxunta, aínda no caso de que individualmente consideradas non constitúan infraccións urbanísticas graves. En todo caso, estas campañas iniciaranse por orde da/o Vicepresidente da Xerencia Municipal de Urbanismo ou persoa en quen delegue. No suposto de que os feitos obxecto de inspección urbanística poidan ser constitutivos de delito urbanístico, ademais da preceptiva remisión das actuacións practicadas á Axencia de Protección da Legalidade Urbanística da Xunta de Galicia (artigos 213 e 214 da LOUGA), poñeranse en coñecemento do Ministerio fiscal, consonte co disposto no artigo 42 do texto refundido da Lei do Solo, aprobado polo Real decreto lexislativo 2/2008, do 20 de xuño. En caso de incumprimento da orde de derruba ou de execución de obras, a Xerencia municipal de urbanismo procederá á execución forzosa ou subsidiaria consonte coa normativa urbanística vixente, sen prexuízo da tramitación dos expedientes sancionadores que procedan. Con carácter xeral, imporanse ata tres multas coercitivas, sucesivamente incrementadas na súa contía, con carácter previo á execución subsidiaria da orde administrativa incumprida. En todas as actuacións executorias dunha orde administrativa de derruba advertirase persoalmente á persoa obrigada de que o seu incumprimento pode ser constitutivo do delito de desobediencia regulado no artigo 556 do Código Penal motivo polo cal esta Administración municipal remitirá as actuacións practicadas ao Ministerio Fiscal para a súa valoración. Para a tramitación de expedientes de execución forzosa seguirase a orde de prioridades na tramitación contida no artigo 3 desta Instrución.1. Obxectivo: comprobar que as obras autorizadas, con especial preferencia das tramitadas polo método simplificado e as comunicacións previas, se axustan ás condicións da licenza de construción outorgada ou comunicación presentada. Cando a licenza fose denegada, se desistise na súa tramitación ou caducase o expediente, o obxectivo será comprobar que non se realizaron as construcións ou as obras solicitadas.2. Actuacións a desenvolver: 1. Obxectivo: comprobar que as actividades que se desenvolven, con especial preferencia das postas en funcionamento e das tramitadas polo método simplificado e as comunicacións previas, se axustan ás condicións da licenza de actividade outorgada ou comunicación presentada. Cando a licenza fose denegada, se desistise na súa tramitación ou caducase o expediente, o obxectivo será comprobar que non se desenvolve a actividade.2. Actuacións a desenvolver: O control posterior das comunicacións previas de obra e/ou actividades realizarase segundo o procedemento regulado no Título IV da Ordenanza Municipal de Tramitación de Licenzas Urbanísticas e Outras Formas de Intervención do Concello de Vigo, aprobada o día 28.10.2013 (BOP de Pontevedra núm.235, do luns 9 de decembro de 2013), e adaptación dos anexos e dos modelos normalizados á lei 9/2013, do 19 de decembro por resolucións de data 20.01.2014 (BOP de Pontevedra núm.53, do martes 18 de marzo de 2014) e 6.03.2014 (BOP de Pontevedra núm.103, do venres 30 de maio de 2014) ou pola norma que, por promulgación posterior, a substitúa.1. Obxectivo: mellorar a formación do persoal e harmonizar os criterios de actuación.2. Actuacións a desenvolver: 3. Programación: realizaranse os cursos de formación e as reunións de coordinación que se consideren necesarias. A/o Xerente de Urbanismo dirixirá e supervisará a execución do Plan de Inspección Urbanística e, a estes efectos, estará facultada/o para: Sen prexuízo das instrucións da xefatura da Área Técnica da Xerencia, a xefatura do Servizo de Disciplina Urbanística coordinará as actuacións da Inspección Urbanística municipal e, a estes efectos: A xefatura da Área Técnica da Xerencia, asistida polos distintos servizos da Área de Intervención na Edificación (Licenzas, ITE-Conservación e Disciplina Urbanística), estudará os resultados e as incidencias acaecidas na aplicación da Instrución, así como a necesidade de modificala. Neste sentido, dará as instrucións precisas para que a xefe de Disciplina Urbanística eleve á Xerente de Urbanismo unha nova proposta de Plan de Inspección ou propoña as modificacións puntuais necesarias para mellorar a eficacia desta instrución.” Vigo, a 16 de xullo de 2015.—A Vicepresidente da XMU (Resolución do Alcalde–Presidente da XMU do 06.07.2015), María José Caride Estévez.